Vrou sterf toe sy kat probeer redŉ Vrou is Saterdag doodgery toe ŉ motor haar getref het terwyl sy ŉ kat, wat ook raakgery is, probeer red het. Chris Botha, ŉ woordvoerder van Netcare 911, sê die voorval het by die kruising van Mayors Walk- en Winstonweg in Pietermaritzburg, KwaZulu-Natal, plaasgevind. “Die 48-jarige vrou, wie se naam nog nie bekend gemaak kan word nie, is deur ŉ voertuig raakgery toe sy in die kruising ingehardloop het om die kat te probeer red. Die vrou het veelvoudige kritieke beserings opgedoen en is op die toneel dood verklaar,” het Botha gesê. Die kat het ook nie oorleef nie.